[ca] El Trastorn per Dèficit d'atenció i Hiperactivitat (TDAH) és un trastorn del neurodesenvolupament que s'inicia a la infància i que pot persistir i continuar durant la vida adulta. El TDAH afecta al voltant del 5% dels nens i adolescents i al voltant del 2,5% dels adults a tot el món. És una condició crònica que es caracteritza per una manca d'atenció i/o hiperactivitat i impulsivitat. Aquestes dificultats poden comportar experiències que acostumen a desencadenar pensaments desadaptatius i el desenvolupament d'estratègies d'afrontament compensatòries errònies com l'evitació, la confrontació i la conducta dirigida al reforç immediat. Aquestes variables psicològiques dificulten el maneig dels símptomes del TDAH i acaben generant conseqüències emocionals de culpa, ansietat, ràbia, tristesa i preocupació. La Teràpia Cognitiu-Conductual (TCC) aborda principalment aquestes variables psicològiques i ha demostrat ser, en adults, la intervenció més eficaç pel tractament psicològic del TDAH i dels símptomes comòrbids d'ansietat i depressió. Fins a la data actual, el model amb major recolzament empíric és el model de Safren que combina tècniques cognitiu - conductuals i de tipus motivacional. És un tractament basat en la pràctica d'habilitats per a l'afrontament dels símptomes i la integració d'aquestes estratègies a la vida quotidiana de la persona. Tots els mòduls contenen elements de l'entrevista motivacional i es basen en la pràctica, la repetició i la revisió de les habilitats apreses prèviament. La TCC ha demostrat ser eficaç en la reducció significativa dels símptomes del TDAH. L'efecte del tractament es manté durant el seguiment. El principal objectiu del present treball és dissenyar un programa de TCC breu de 6 sessions de durada per a tractar pacients adults amb TDAH que, tot i estar en tractament farmacològic estable, continuen presentant símptomes significatius de TDAH, així com, analitzar l'eficàcia i l'acceptació d'aquest nou programa de TCC breu aplicat en format grupal, a curt termini (al finalitzar el programa) i a llarg termini (seguiments als 3 i als 6 mesos), en comparació amb un programa estandarditzat de TCC de 12 sessions. Es tracta d'un estudi amb un disseny longitudinal aleatoritzat i controlat amb dos grups de comparació. Un total de 81 pacients s'han aleatoritzat als dos grups de tractament (1:1). El grup experimental realitza el programa de TCC breu de 6 sessions i el grup control realitza la TCC de 12 sessions. Els resultats obtinguts confirmen que tant el grup de TCC breu de 6 sessions com el grup de TCC de 12 sessions milloren de forma significativa la simptomatologia global de TDAH després del tractament, destacant unes mides de l'efecte gran. Aquesta millora també s'observa en la funcionalitat i en la simptomatologia comòrbida d'ansietat i depressió. Els canvis del post-tractament es mantenen als 3 i als 6 mesos de seguiment en les dues modalitats de tractament. Es pot concloure que el programa desenvolupat de TCC breu de 6 sessions és igual d'eficaç que el programa de TCC de 12 sessions a curt i a llarg termini.

[en] Attention Deficit Hyperactivity Disorder (ADHD) is a neurodevelopment disorder that begins in childhood and can persist and continue into adulthood. ADHD affects about 5% of children and adolescents and about 2.5% of adults worldwide. It is a chronic condition characterized by a lack of attention and / or hyperactivity and impulsivity. These difficulties often cause maladaptive thoughts and the development of erroneous compensatory coping strategies such as avoidance, confrontation, and behavior aimed at obtaining immediate reinforcement. These psychological variables make the management of ADHD symptoms more difficult, also generating emotional consequences of guilt, anxiety, anger, sadness, and having worries. Cognitive-Behavioral Therapy (CBT) mainly deals with these psychological variables proving to be the most effective intervention for psychological treatment of adults with ADHD and for comorbid symptoms such as anxiety and depression. Nowadays, the Safren model, combining cognitive-behavioral and motivational techniques, is the one that has received the most empirical support. This treatment is based on the practice of skills for dealing with symptoms and its integration into daily life of patients. Each of the modules contains elements of the motivational interview focusing on practice, repetition and revision of previously learned skills. CBT has been shown to be effective reducing ADHD symptoms significantly and treatment effect is maintained throughout the follow-up. The main objective of the present work is to design a short 6-session CBT program to treat adult patients with ADHD who, even being on stable pharmacological treatment, still have significant ADHD symptoms. In addition, to analyze efficacy and acceptance of this new short CBT program in group format in two moments, at the end of the program (short term) and 3 and 6 months later (long term). This longitudinal randomized controlled study compares two groups. A total of 81 patients were randomized and assigned to one of them (1:1). One, the experimental group, received 6 CBT sessions and the control group received 12 CBT sessions (conventional treatment). The results confirmed that both, short 6-session and 12-session CBT groups significantly improved the overall symptoms of ADHD after treatment, highlighting some large effect sizes. This improvement is observed in functionality also in comorbid anxiety and depression. In conclusion, the 6-session CBT program is just as effective as the 12-session program in both, short and long term.